Vasilij Ivanoviĉ Ĉujkov

Vasilij Ivanoviĉ ĈUJKOV ( Василий Иванович Чуйков) naskiĝis la 12-an de februaro 1900 en Serebrjanie Prudi (t.e. Arĝentaj Lagetoj), Moskva provinco, Rusia Imperio, mortis la 18-an de marto 1982 en Moskvo. Li estas fama sovetia militestro, marŝalo, dufoje heroo de Sovetunio, deputito de la Supera Soveto de Sovetunio.

 Biografio 
Vasilij elkreskis en malriĉa kamparana familio, tial por subteni la gepatrojn, kiuj havis entute 12 gefilojn, li komencis labori kiel asistanto de mekanikisto, kiam li aĝis ankoraŭ dekdu jarojn.

En 1918 komenciĝis lia milita kariero en la Ruĝa Armeo. Li aktive batalis diversloke kontraŭ blankuloj dum la Rusia enlanda milito. Sufiĉe juna (19 j.) li iĝis regimentestro kaj pro siaj sukcesoj meritis kelkajn valorajn gratifikojn.

En 1925 li finstudis Miĥail Frunze Militan Akademion en Moskvo kaj en 1927 ĝian Orientan fakultaton. Poste li kelktempe servis en Ĉinio kiel milita konsilisto kaj estris diversajn diviziojn en Rusio.
eta|maldekstra|tombo
eta|maldekstra|memortabulo pri la berlina kapitulaco

Dum la Vintra milito (1939 - 1940) kontraŭ Finnlando la 9-a Ruĝa Armeo, kiun komandis Vasilij Ĉujkov, fiaskis en Batalo ĉe Suomussalmi. Ĝis somero de 1942 li servis kiel armea ataŝeo en Ĉinio. Tiam lia rango estis generalo-leŭtenanto.

Dum la Dua Mondmilito Ĉujkov estris kelkajn armeojn. Ekde septembro de 1942 li estis estro de la 62-a armeo, kiu gloriĝis pro sukcesa defendo de Stalingrado kontraŭ naziaj konkerintoj. Poste li sukcese batalis dum liberigo de Ukrainio. Tiam li estis generalo-kolonelo.

Gravan rolon ludis la militaj trupoj, kiujn gvidis Vasilij Ĉujkov, dum Berlina operaco, kies kulmino estis hisado de la ruĝa USSR standardo super konstruaĵo de la germana parlamento Reichstag en Berlino okazinta la 30-an de aprilo 1945. Li mem kaj ceteraj generaloj akceptis la 2-an de majo 1945 kapitulacon de la berlina garnizono.

Post fino de la milito Ĉujkov restis en Germanio, kie li ekde 1949 ĝis 1953 servis kiel ĉefkomandanto de la Sovetia Milita Grupo.

Li estis inter 1953 kaj 1960 armea estro de kieva militistara distrikto, poste servis en diversaj postenoj en Moskvo, inkluzive postenon de vic-ministro pri USSR defendo.

Vasilij Ĉujkov mortis la 18-an de marto 1982. Li testamentis enterigi lin en Kurgano de Mamaj en Stalingrado (nun Volgogrado), kiun li sukcese defendis kaj venkis la germanan militgrupon gviditan de feldmarŝalo Friedrich Paulus dum Batalo ĉe Stalingrado komence de 1943.

 Familio 
Liaj gefamilianoj nomiĝas:

 edzino Vera Petrovna;
 filo Aleksandr;
 nepino Darja;

 Verkoj 
 Fino de la Tria Regno ( Конец третьего рейха), 1973.
 Batalo de la jarcento (Сражение века), 1975
 Misio en Ĉinio (Миссия в Китае), 1983.
 De Stalingrado ĝis Berlino (От Сталинграда до Берлина), 1985.

 Memoro 
Nomon de Vasilij Ĉujkov portas:

 kelkaj stratoj kaj placoj en diversaj urboj de Rusio, respublikoj de eksa Sovetunio kaj alilande;
 kelkaj lernejoj en diversaj urboj de Rusio, inkluzive lernejon en lia naskiĝloko Serebrjanie Prudi;
 kelkaj monumentoj diversloke estas starigitaj omaĝe al la marŝalo;

 Literaturo 


 Eksteraj ligiloj 
  lian 110-an jubileon oni celebras (video)
  biografio 
   biografio 
  biografio 
  biografio 

Kategorio:Marŝaloj de Sovetunio
Kategorio:Sovetianoj de la Dua Mondmilito
Kategorio:Herooj de Sovetunio
Kategorio:Naskiĝintoj la 12-an de februaro
Kategorio:Mortintoj la 18-an de marto